Lingvistică generală 

Câteva idei selectate de Emanuel Boboiu 

Lingvistica generală răspunde la întrebarea „Ce este limbajul?” 

Sunt trei răspunsuri - trei paradigme mari: 

1. Paradigma lui Aristotel / el explică limbajul ca Logos 
Semanticos. Durează de la 355 A. Chr. - 1835 P. Chr. El leagă Logosul, 
adică faptele ce ţin de limbaj, de idee, respectiv, faptele ce ţin de 
mintea umană - această relație se numeşte Simbolon. Simbolon trimite 
la real, ceea ce se află în afara minţii umane și a expresiei în care se 
desfăș oară limbajul. Descoperirea lui Aristotel este că limbajul nu este 
ceea ce merge de la limbă la lucruri, ci se află undeva la mijloc, între 
limbă și minte. Limbajul este ceva ce ține de o expresie laringuală şi un 
conținut ideatic, mintal, care corespunde acelei expresii. După aceea, o 
relație 2 va duce şi la real. Există cuvinte care ţin de Logos Semanticos, 
dar care nu au corelat în real, acel cuvânt, însă, nu este fără sens „ci are 
un anumit conținut mental. Ideea se împarte în 11 și 12. I1 este 
impresia că revine dinafară, de la lucruri, este dată de simțuri. 12 este 
conținutul mental, elaborat în mintea noastră. 

2. Paradigma lui Humboldt. El defineşte limbajul ca Energeia. 
Humboldt spune că Aristotel a greșit pe jumătate, a greșit săgeata, în 
sensul că limbajul este Simbolon, este Logos Semanticos, dar nu există 
întâi un conținut mental elaborat în minte, care apoi se exprimă într-o 
expresie sonoră sau scrisă într-o limbă particulară, ci trebuie să ne 
imaginăm că prin formele lingvistice se articulează conținuturile. Deci 
conținuturile nu preexistă în minte. Ele nu se elaborează separat, 
respectiv, conținuturile şi cuvintele, ci împreună, şi, pornind de la 
această articulare a sonorului, conținutul se exprimă, iese din formă. 
Dacă nu ar fi așa, toți oamenii ar avea în toate limbile conţinuturi 
echivalente. Diferenţele între limbi, nu sunt numai diferențe de 
expresie, ci şi de conținut. 

3. Paradigma lui Coșeriu. El definește limbajul, drept creația de 
semnificaţie. 

Detalieri - schemă pentru paradigme: 


1. Prima paradigmă: 

a) Întemeietor - Aristotel; 

b) Gramatica înseamnă prăbușirea epistemologică, are loc în 
jurul anului 100 A. Chr. 

c) Reîntemeierea semiotică este realizată de Augustin şi are loc 
în 355 P. Chr. 

d) Reducţii. Limbajul este definit ca: 

D1) Expresie a gândirii - raționalism; 

D2) Instrument de comunicare - empirismul; 

D3) Limbajul este poetic - Vico (1725). 

2. Paradigma a doua: 

a) Întemeietor - Humboldt. 

b) Gramatica comparativ-istorică. 

c) Reîntemeierea semiotică - Saussure. 

d) Reducţii: 

D1) Generativism, raționalism - Chomsky - limbajul este o 
raționalizare propozițională; 

D2) Empirisum sau cognitivismul, care afirmă că sintaxa este 
alcătuită nu în baza codului genetic, ci pe baza experiențelor trăite - de 
exemplu, o asociere de tipul „primire caldă” se face pe baza unei 
experiențe din copilărie (senzaţia euforică din brațele mamei); 

D3) Integralismul - Coşeriu (e simetric cu Vico). 

Notă: La A) se urmărește întemeierea, fundamentarea 
răspunsului; la B) este urmărirea momentului aplicativ - empiria sau 
gramatica; la C) este întemeierea prin găsirea unui gen proxim - 
reîntemeierea semiotică (descrierea lingvisticii în ştiinţa universului 
de semne; la D) este pasul rigorii - reducţiile. 

ARISTOTEL 

a) Întemeierea - fundamentarea 

În abordarea minimală, limbajul constă în cuvinte sub aspectul 
material și este apoi raportat la niște lucruri din real. Undeva între 
acești doi poli, intuiţia ne spune că trebuie să găsim răspunsul la 
întrebarea „Ce este limbajul?”. Aceste două elemente au fost raportate 
unul la altul prin termenii Epos (cuvinte sub aspectul material) şi 


Ergon (lucrul sub aspectul lui fizic) - Heraclit. Până la Aristotel, 
întrebarea este pusă dinspre lucruri spre limbaj - lucrurile sunt fapte 
fizice, obiective, extralingvistice, iar limbajul ține de un alt plan - ceea 
ce articulăm cu organul nostru fonator. Întrebarea era „Cum se spune 
la?”. Prin această întrebare se încearcă să se vadă, în ce măsură 
limbajul exprimă ceva din realitate. Așa s-a pus problema de la 
Heraclit, sc. 6 A. Chr., până la Aristotel, aprox. 355 A. Chr.; un exemplu 
pentru această problemă - spunem „râu” pentru că „r” este o lichidă. 
Astfel pusă problema, înclinăm spre răspunsul că există ceva din real 
exprimat în limbaj. Ceea ce este esențial comun între Epos şi Ergon 
este Logosul. Totuși rămâne nerezolvată chestiunea, rămâne că între 
limbaj şi lucrul real este o distanță - Platon spune „Cuvântul câine nu 
muşcă”, ba mai mult, cu cuvintele putem denumi lucruri care nu sunt 
în realitate. De fapt, relația nu este una pe orizontală, de la limbaj la 
lucruri, ci una verticală, în primul rând înspre conţinutul pe care îl 
avem în minte când articulăm niște sunete. Deci relația nu este lineară 
şi bipolară, ci ierarhică. Conţinutul mental se leagă de latura materială 
a cuvântului, formând Simbolon, şi apoi trimite la realitate. Se schimbă 
direcția, nu mai mergem dinspre lucrul real înspre cuvinte și nu 
gândim întrebarea dintr-o perspectivă determinist-cauzală, nu gândim 
cum determină realul gândirea noastră. 

Aici intervine revoluţia lui Aristotel - nu punem problema 
limbajului în perspectiva determinării lui de către real, a unei cauze în 
afara lui, care produce un efect în vorbirea noastră, ci procedăm 
invers: pornim de la cuvinte, nu le raportăm la real ci la conținuturile 
din mintea noastră; după ce am ajuns la această entitate, urmărim 
relația dintre ea și real. Această entitate bipolară este Simbolon și este 
entitatea nucleară a limbajului - este alcătuiit din Fone (sunet) și 
Paternata (conţinut al conștiinței). Acum întrebarea se pune în felul 
următor: „Ce este limbajul din perspectiva celui care vorbeşte?”. Pt. 
Aristotel cuvântul este Logos (expresie intențională și liberă), 11 
reprezintă expresiile care vin dinafară, iar 12 este intenţia care se 
exprimă liber de impulsul exterior (se exprimă în sunete articulate). 

Există trei relaţii: Prima este relaţia de simbolizare, relația 


nucleară a limbajului; a doua, relația de desemnare a lucrurilor din 
realitate; iar a treia este relaţia care foloseşte primele două relații 
pentru a zice ceva despre altceva - S este P (doar aici se pune 
problema adevărului). Pentru prima relaţie este întrebarea „Semnifică 
sau nu?”; pentru a doua „Există sau nu?'; pentru a treia „Adevărat sau 
fals?” 

Până la urmă, întrebarea este „Ce facem cu limbajul?” - limbajul 
este un instrument de comunicare, care ne ajută să ne organizăm viața 
practică. 

Sunt niveluri de cunoaștere a limbii: Primul este cunoașterea 
practică, apoi vine cunoapşterea META (o cunoaştere de tip reflexiv, o 
cunoaştere intuitivă despre cunoașterea practică), iar al treilea este 
nivelul științei empirice (este o cunoaștere faptică, care sistematizează 
intuițile de la nivelul al doilea); al patrulea nivel este nivelul 
cunoaşterii filosofice (EPISTEME - este o cunoaștere de tip filosofic, ce 
nu sistematizează doar faptele, ci dă o explicație a acestor fapte). 
Aristotel era pe nivelul al patrulea, dar după 200 de ani, Dionisus Trax 
va trece la nivelul trei, va fi o prăbușire epistemologică în gramatica 
acelei perioade. 

Aristotel împarte logosul semantic în opt părți: 

1. Grama - sunet simplu, indivizibil, lipsit de semnificaţie. 

2. Silaba - sunet complex, dar lipsit de semnificație. 

3. Artron - sunet complex, lipsit de semnificaţie când e singur, 
dar cu semnificaţie câind e însoțit. 

4. Sindes moi - părți de legătură, conectori (conjuncţii, 
prepoziţii); sunt sunete complexe, lipsite de semnificație singure, dar 
cu semnificație când leagă alte două părți de cuvânt. 

5. Onoma - sunet complex, înzestrat cu semnificație, care nu 
poate fi analizat în alte părți mai simple cu semnificaţie, adică în alte 
părți ca și el; aici e numele, substantivul, nu cele compuse din alte 
două; Onoma nu include şi ideea de timp. 

6. Rema - sunet complex cu semnificaţie, care nu poate fi 
analizat în părți constitutive ca şi el, dar care are și ideea de timp (aici 
verbele). 


7. Tosis - se referă la Onoma și Rema, când acestea conțin mai 
multă semnificație, decât când ar fi luate ca simple nume și verbe 
simple, nonanalizabile. Semnificația se obține prin flexiune nominală şi 
conjugare verbală. 

8. Logosare 4 ipostaze: 

a) 5 + 6, Onoma + Rema; 

b) 5 = 5 este definiţia; 

c) 6 = 6 este tot definiţia; 

d) Și A) şi B) - de exemplu Iliada este un Logos, este formată și 
din Onoma şi din Rema și din foarte multe combinaţii de acest gen. 

Aristotel merge pe distincția Semnificant (expresie) şi 
semnificat (conţinutul elaborat mental). 

Dionisus Trax: cartea lui Tehne Gramatike. El definește 
gramatica drept cunoașterea practică a diferitelor întrebuinţări ale 
limbii grecești de către poeţi şi scriitori. Este considerată greşită 
concepția lui Dionisus. 

Genul proxim al limbajului este Semiotica. Augustin este 
întemeietorul semioticii. Accesul către adevăr este intermediat prin 
semn. Semiotica este ştiinţa tuturor semnelor în cunoașterea lumii. 
Pentru Augustin, un semn este un lucru care ne face să ne gândim la 
ceva, dincolo de impresia pe care lucrul însuși ne-o lasă asupra 
simțurilor (asta se spune în De doctrina Christiana). El dă o primă 
clasificare a semnelor în experiența umană. El separă semnele de 
lucrurile ca atare, căci există lucruri care nu sunt semne, dar când sunt 
atrase în perspectiva cunoașterii umane, devin lucruri potenţial 
semnificative, adică Semnificabilia - avem deci, Signa (semne) şi 
Semnificabilia (semne potenţiale). O altă clasificare ar fi între Signa 
naturalia (cele care nu sunt făcute de om) și Signa data (cele făcute de 
om). Astea se pot împărți în Audibilia și Visibilia. Se mai împart în 
Sgina propria (proprii) și signa translata (transpuse). Augustin 
stabilește o relație între Signans (cel care semnifică) şi Signatum (ceea 
ce semnifică cel care semnifică), acestea alcătuind împreună Signum, 
care trimite la Designatum. Locul cuvintelor în semiotică. Augustin 
observă că un copil preia expresia unui cuvânt aşa cum este, dar nu 


poate prelua și conținutul de-a gata, copilul introduce un conţinut care 
vine din el însuși. Ceea ce Aristotel a făcut numai cu cuvântul, acum 
Augustin face cu toate semnele. La Augustin avem un triunghi semiotic 
care sistematizează semnificarea în general. Totuși, la Augustin, există 
o diferenţiere între cuvânt și celelalte semne, cuvântul are o putere 
mult mai mare de semnificație. Cuvintele sunt singurele semne care se 
pot referi la ele însele, pot avea la Designatum un alt Signans și 
Signatum. Cuvintele au puterea de a influența mult mai mult viața 
psihică umană, pentru că conţinutul implică sufletul uman. Cuvintele 
au şi puterea de a revela, aceasta este puterea maximală a cuvântului. 

Întrebarea sec. 17 - 18 este „Cum putem construi o ştiinţă 
riguroasă a limbajului, după modelul ştiinţelor naturii, care să-și 
definească obiectul și demersul ştiinţific, strategiile, metodele, într-un 
model riguros?”. Soluţiile la aceste probleme sunt 3: Raţionalistă 
engleză, empiristă engleză şi poeticistă în cultura italiană a lui Vico. 
Fiecare dintre cele trei este o reducţie, ele reduc esența Logosului 
semanticos la câte una din dimensiunile lui. Raţionaliștii vor reduce 
ceea ce vedea Aristotel în logosul semanticos la ceea ce Aristotel 
numea Logos Apofanticos, la dimensiunea utilizării 
rațional-conceptuale sau logice a limbajului. Empiriştii reduc limbajul 
la Logos Epragmaticos, la întrebuințarea lui în viața cotidiană. Vico va 
reduce limbajul la mit și poezie, la Logos poeticos. 

Modul în care se produce reducţia: raționaliștii spun că obiectul 
de studiu, esența limbajului, este limbajul ca expresie a gândirii 
raționale, Printre empiriști limbajul este instrument de comunicare. 
Pentru Vico limbajul este, în esența lui, imaginaţie. Aceste reducţii 
înseamnă o pierdere a conceptului de Logos semanticos, ca o funcție 
constitutivă a limbajului, în favoarea funcţiilor de întrebuințare. Deci, 
acum se urmăreşte ce se face cu limbajul, nu ce este limbajul. Aceste 
reducţii sunt fundamental greşite. 

Cartea fundamentală a raționalismului francez este „Discurs 
asupra metodei” a lui Descartes (1637). La Descartes nu existau științe 
umane, nu exista ideii că s-ar putea studia mintea, psihicul omului şi că 
acolo s-ar putea afla un adevăr în afara lumii fizice. El spunea că 


adevărul este legat de știință, el aparține nu atât minţii umane, cât 
realităţii, Poveştile, legendele contribuie la lărgirea orizontului, dar 
cică sunt periculoase pentru că ne îndeamnă să gândim realități 
imaginare care nu sunt conforme cu realul, ne îndeamnă să 
considerăm adevărul că nu este important, ne îndeamnă să sperăm 
dincolo de realul nostru. În 1994 apare cartea lui Antonio Damasio 
„Eroarea lui Descartes” care demonstrează științific că Descartes s-a 
înşelat, Prin urmare, teoria raționalistă este un mod de reducţie a 
vorbirii la un singur mod de a vorbi - acela logic apofantic. 

Reducţia empiricistă: Cel care a deschis această reducție este 
englezul John Locke cu cartea „Eseu asupra intelectului uman” (1690). 
Locke consideră că Descartes a greşit, nu există nimic în minte, rațiune, 
fără să fi fost înainte în simţuri. Tot ce există în rațiune vine de la 
simțuri - de exemplu, ideea de Dumnezeu nu există în minte, decât 
după o experiență. Mintea este o tabularasa, iar simțurile reprezintă 
condeiul care scrie pe această tabula rasa. Omul este o ființă 
intermediară, este inferior îngerilor, este tot un fel de animal, dar are 
ceva în plus față de celelalte. Idealul de viaţă al omului nu este de a 
ajunge ca Dumnezeu, ci de-a se integra adaptativ la lume, la realitatea 
exterioară lui. Empiriștii susțin că sunt idei simple, ceea ce la 
raționaliști erau idei înnăscute. La empiriști se observă o stranie 
omisiune, imaginaţia lipseşte cu desăvârşire. Ei spun că nu este nimic 
în mintea noastră care să nu fie reductibil la senzorial. Empiriștii nu 
mai rețin niciuna dintre cele trei ramuri ale limbajului menționate de 
Aristotel. Toate cuvintele mai abstracte din limbă provin de la cuvinte 
mai concrete. Primul răspuns la „Ce este limbajul?” este că limbajul 
provine de la ceva concret, apoi devine tot mai abstract prin 
extensiunea sferei semantice. La empirişti deja există o diferență între 
conținuturi de la o limbă la alta, ceea ce la Raţionaliști nu este. Greșeala 
este că la ei, ceea ce vine ca expresie în minte, ceea ce se scrie pe tabula 
rasa a minţii este şi conținutul - 12 este echivalent cu I1. Există doar 
conținutul dat de simţuri, acesta nu este elaborat de mintea umană, 
decât în cazul cuvintelor abstracte, dar și atunci 12 +ul este reductibil 
la I1, iar I1 este reductibil la ceea ce ne dau simțurile. Tot ce nu 


corespunde realului, spun ei, trebuie condamnat. Obiecţia mare este: 
Aceasta este funcția limbii? Să reproducă ceea ce este în lume? Omul 
nu este scufundat complet în natură, este și o ființă spirituală. Chiar 
Locke își surpă propria teorie, dându-și seama că trecerea de la I2 la I1 
se face prin metaforă. Aceste erori provin de la faptul că ei consideră 
omul o ființă animală, care doar interacționează practic cu lumea. 

Reducţia poeticistă a lui Vico: Ediţia I a cărții sale a apărut în 
1725 „Ştiinţa nouă”, iar a doua „Principiile ştiinţei noi” (1744). După 
Vico există 3 tipuri de obiecte: pur formale (constructele matematicii) 
- acestea sunt construite în mintea noastră nu au corespondent în 
afara minţii noastre; apoi obiecte naturale, care nu sunt construite de 
mintea umană, dar au corelat în mintea umană cunoscătoare, ele nu 
depind de mintea umană, pentru a le cunoaște, mintea umană trebuie 
să se adapteze la natură. Al treilea tip de obiecte sunt cele culturale, 
care seamănă cu cele formale, sunt create de om și cu cele naturale 
fiindcă au o ontologie a lor, sunt întrupate în ceva, în opere. Limbajul 
este prima operă culturală a omului. Cuvântul este o construcţie a 
minții omului, care are în același timp o realitate a sa. Știința limbajului 
este o ştiinţă a culturii. Sunt principiile istoricităţii, afectivității. Vico 
vorbeşte despre 3 tipuri de limb: limba mută - prima limbă a lumii, 
înaintea cristalizării în conținuturi lexicale și în gramatică; limba zeilor 
şi a eroilor - limba în care s-au scris marile poeme; limba epistolară, 
preponderentă în vremea lui Vico și care a pierdut din forța poetică a 
limbilor vechi. 

Vico a supraestimat natura prelogică şi poetică a limbilor vechi. 
Subestimarea naturii prelogice și poetice limbilor actuale, a vorbirii 
din limbile europene actuale. Eroarea tehnică în interpretarea Iliadei, 
el accentuează importanța metaforei în Iliada prea mult (de fapt în 
acest text cam lipseşte metafora şi sunt prezente mai mult 
comparațţiile). O critică fundamentală: ceea ce la Aristotel era implicit, 
că limbajul ţine de poezie, după cum reiese din capitolul XX din 
Poetica, la Vico devine explicit; ceea ce a descoperit Vico şi distruge 
prima paradigmă este diversitatea ireductibilă a limbilor, provenită 
din natura lor istorică culturală. Conținuturile, 12, nu mai sunt esențe 


universale, ele sunt elaborate diferit în diferite limbi. În limbă nu avem 
conţinuturi universale, ci fiecare limbă își instituie conținutul propriu. 
Vico descoperă diversitatea conținuturilor, la aristotel era doar o 
diversitate a expresiilor. 

1. A doua paradigmă, cea a lui Humboldt. Criza concepţiei 
aristotelice a limbajului nu poate fi depășită, decât printr-o nouă 
paradigmă, un nou răspuns la întrebarea „Ce este limbajul?”. Humboldt 
vorbeşte despre un proces de articulare a sensibilului în idee. Limbajul 
nu este o expresie în sensul de transpunere în sunet a unor conținuturi 
elaborate, ci invers, limbajul este o articulare a sunetelor, care duce la 
apariția unor conținuturi. Limbajul iese din articularea sonoră, din 
efortul de organizare a unor expresii, spre a constitui un conținut care 
să-i corespundă. Pentru Humboldt limbajul este Enerheia (termen 
preluat din Etica Nicomahică). Limbajul nu este un produs, operă, 
adică Ergon, ci o activitate, adică Enerheia. Enerheia este o activitate 
care instituie un conţinut, a cărei activitate este tocmai această 
instituire, care este logic anterior unei tehnici date. Nu există o tehnică 
dată după care să se instituie conținutul. Tehnica se instituie tocmai 
prin această activitate, prin Enerheia. Ea se instituie treptat, prin 
repetarea activității, dar nu există inițial. 

2. Contextul instituirii acestei teorii este revoluţia romantică. În 
gândirea filosofică este prefigurată de revoluția Copernicană din opera 
lui Kant - subiectul trece în centru. Această revoluţie se rezumă prin 
metaforele: „Mintea ca oglindă”, față de „mintea ca o lampă”. Se acordă 
o mare importanţă imaginaţiei, care dă formă lumii. Imaginaţia stă la 
baza vorbirii, a creaţiei, a cunoașterii teoretice. Humboldt spune că 
rădăcina din care derivă atât sensibilitatea umană, cât și rațiunea, este 
tocmai imaginația. Toate activitățile umane sunt fundamental 
imaginative. 

3. Începând din 1797 Humboldt trece printr-o criză - iniţial 
pentru el, limba, gesturile, fizionomia reprezintă manifestări 
exterioare ale omului, pentru Humboldt, la vremea aceea, imaginaţia 
avea rolul cel mai important, iar limba era doar o formă de 
exteriorizare. După călătoriile sale prin Europa, el îşi dă seama de 


greșeala sa - limbajul nu este ceva exterior, îl vedem cum se manifestă 
în exterior, dar el este primul for în care se declanșează puterea 
originară imaginativă. Creaţia de conținuturi prin imaginaţie se 
manifestă mai întâi în limbaj. Materia simţurilor este transformată în 
idee, lumea fenomenală este manifestată în idee. Ideea nu prea există, 
noi suntem cei cărora ideea le vine vorbind, pe niște conținuturi 
ideatice deja formate, dar noi refacem şi aceste conţinuturi pe care le 
folosim. Humboldt spune că sunt 3 etaje diferite în care se manifestă 
acelaşi principiu creator. Vorbim astfel despre efortul unui subiect în 
interacțiunea cu alte subiecte, de a institui conținuturi noi, 
împărtăşibile - aceasta este activitatea de vorbire în plan individual. În 
vorbire noi schimbăm prin Enerheia semnificațiile date în dicționar - 
acesta este planul limbilor istorice. Al treilea plan, cel mai abstract, 
este cel al limbii în general - independent de materialul cu care lucrăm 
şi regulile limbii folosite, există totuși nişte coordonate universale, 
care se utilizează în vorbirea în orice limbă, ca aparținând limbajului 
uman. Enerheia nu este valabilă doar pentru actul vorbirii individuale, 
ci şi pe planul limbii istorice şi cel al limbii umane în general. Regulă de 
bază, numai în și prin Enerheia se creează conținuturi noi. Humboldt 
suspendă problema originii limbajului, originea se întâmplă în fiecare 
moment al vorbirii - adevărata geneză a limbajului este în fiecare 
moment. 

4. Humboldt formulează pentru prima dată principiul 
relativității lingvistice. Limba nu este un simplu instrument, ci ea 
conține deja o viziune implicită a lumii. Formularea lui Humboldt: 
Limba descrie un cerc în jurul poporului care o foloseşte și nu se poate 
ieşi din acest cerc, decât intrând în altul. Deci, învăţarea unei limbi noi, 
impune, implicit, achiziția unui nou punct de vedere în înțelegerea 
limbii. Orice limbă reprezintă un stil mental al naturii umane, iar 
dispariția unei limbi reprezintă o pierdere irecuperabilă pentru 
umanitate. Orice limbă reprezintă un mod de a fi, un mod de a da sens. 
Învăţând o expresie, se învaţă şi un conţinut unic al acelei expresii - 
asta ne asumăm când învăţăm o nouă limbă. În 1835 îşi publică cartea 
„Despre diversitatea structurilor lingvistice umane și influența lor 


asupra dezvoltării spirituale a omenirii” - diversitate înseamnă 
multiplicitate. Relativitatea lingvistică este faptul că în diferite 
comunități, în funcție de experiențele particulare ale acestora, 
semnificația unei expresii se poate înţelege diferit - aici exemplul cu 
„ghiocelul”, care în franceză este „străpunge zăpada”. 

Cele 5 fapte lingvistice invocate de Humboldt: 

1. Semnificațiile distinctive ale lexemelor - mai ales derivate 
dintr-o limbă; 

2. Semnificațiile asociative - conținuturile cuvintelor se asociază 
în interiorul unei limbi, într-un fel caracteristic limbii respective şi 
netraductibil sau simetrizabil în altă limbă; 

3. Categorizările conținuturilor, a semnificaţiilor lexicale - 
grupările acestor conținuturi au loc în moduri caracteristice limbilor, 
culturilor istorice particulare şi nu sunt universale. 

4. Expresiile idiomatice - sunt expresii alcătuite din mai multe 
cuvinte, a căror înţeles nu poate fi dedus direct din componentele ei, 
din conținuturile individuale ale componentelor, nu se poate traduce 
dintr-o limbă în alta, literar; 

5. Simbolurile dintr-o operă literară sau dintr-un text folcloric și 
sau cu implicații mitologice, sunt adânc înrădăcinate în această formă a 
limbii. 

Prin această teorie, Humboldt nu susține că suntem închiș 
într-un univers semantic, ci este imposibil să trecem de la un univers la 
altul. 

6. 

Reducţiile la paradigma 2: 

Reducţia raționalistă a lui Chonsky. Această reducție se numeşte 
revoluţia generativistă a lui Chonsky. Este o restaurare în paradigma 
lui Humboldt a selecției Karteziene. Ceea ce a descoperit Chonsky, în 
contradicție cu Saussure, este faptul că limbajul este interior ființei, nu 
este exterior ca la Ferdinand de Saussure. Nu limba este stăpână pe 
noi, ci noi, ca indivizi, o facem pe ea. El porneşte de la faptul că un 
copil, în momentul când a învăţat într-o limbă câteva cuvinte și 
eventual niște structuri de-a gata, este în situația de-a forma un enunț 


propriu, vorbim atunci de limbaj. Faptul că el este capabil să creeze 
fraze noi, pe care nu le-a mai auzit, iar apoi este și înțeles de părinți. 
Acest act se repetă toată viaţa, creând tot timpul structuri pe care nu 
le-am mai auzit. Activitatea înseamnă crearea unui număr infinit de 
structuri. Tot procesul acesta se numeşte COMPETENȚĂ LINGVISTICĂ. 
Deci, Generativismul studiază Competența lingvistică, un obiect situat 
în interior. Competența lingvistică este o capacitate combinatorie, nu 
vom ajunge la un set de reguli combinatorice. 

Trăsăturile Competenţei lingvistice în comparaţie cu limba la 
Saussure sunt 3: ea este internă conștinţei, este idealizată, are sintaxă, 
este dinamicizată, nu lexic, staticitate; a doua trăsătură este obiectivul 
acestei teorii este de-a construi gramatică care să prezinte modul în 
care se manifestă conpetenţa lingvistică în toate limbiile, gramatica 
generativă arată cum se construiesc frazele posibile, este o gramatică 
sintetică, această gramatică subordonează sintaxa, morfologia şi 
lexicul; a treia trăsătură este demersul științific - modul în care se 
realizează această gramatică este unul ipotetico-deductiv, acest model 
nu descrie ceva universal, ci ceea ce are loc în conștiința noastră, în 
spontaneitatea minţii noastre. 

Modelul clasic al gramaticii transformaţionale a cunoscut mai 
multe transformări, există trei perioade importante în care se dezvoltă 
gramatica  transformaţională: perioada clasică (1957 Structuri 
sintactice și 1965 Aspecte ale teoriei sintaxei), acestea constituind 
sisteme de reguli; apoi 1975 Reflecţii asupra limbajului, 1980 Reguli și 
reprezentări, 1986 Nolige of language - în această perioadă se 
construiește un alt model decât cel clasic, intitulat Principii și 
parametri; a treia perioadă este a anilor 1990 - Programul minimalist 
- este un alt model. 

Modelul clasic este o gramatică universală construită după 
principii ipotetico-deductive, nu indusă din descrierile particulare. 
Cele 3 componente ale modelului sunt: componentul central sau 
componentul sintactic generativ; apoi sunt două componente 
interpretative - unul semantic şi unul fonologic. Gramatica înseamnă 
putere combinatorică şi asta generează structurile fundamentale care 


vor fi supuse unei interpretări semantice şi unei interpretări 
fonologice în structura de suprafață. Componentul sintactic este 
alcătuit și el din două componente: baza - care generează un lanț 
fundamental sau șiruri de lanţuri fundamentale cărora li se asociază 
descrieri sub formă de arbori; deci ea generează structurile de 
adâncime, care sunt supuse apoi componentei semantice. De la 
structura de adâncime se ajunge la a doua componentă a sintaxei, şi 
anume, componentul transformaţional - funcția sa este să preia 
structurile generate de bază ca structură de adâncime și să le 
desfășoare în structuri de suprafață, care să fie interpretate de 
componentul fonologic. Gramatica este abstractă până la structura de 
adâncime, unde se leagă de componenta semantic şi ajunge prin nişte 
transformări spre multele structuri complicate de suprafață, care se 
leagă cu expresia fonologică de suprafaţă în limbile particulare. DECI, 
structura de adâncime este comună tuturor limbilor, iar 
transformările care duc la structura de suprafață dau particularitatea 
limbilor. 

Erorile lui Chonsky: Pentru Chonsky stimulul expresiei 
lingvistice nu vine din exterior, creativitatea lingvistică este liberă, 
limbajul nu este un instrument, însă creativitatea nu este liberă în 
raport cu stimulul interior! - aceasta este o reducție epistemologică, el 
se situează mai jos decât funcția semnificativă. Vico spunea: 
cunoaştem din interior toate lucrurile pe care le-am creat, putem 
cunoaşte limbajul fiindcă noi îl producem; Chonsky spune că evoluţia 
modernă a lingvisticii infirmă teoria lui Vico - după Chonsky, trebuie 
să construim modele abstracte pentru o zonă profundă a 
inconştientului la care nu avem acces. Conform lui Chonsky, lingvistica 
este o ştiinţă a naturii, de fapt, el confundă condiţia cu cauza. 

O altă eroare este reducția limbajului la sintaxă - Chonsky 
studiază posibilitățile combinatorice la nivelul expresiei, el consideră 
că aritmetica este o manifestare a capacității lingvistice, dar, de fapt, 
sintaxa nu e autonomă, ci este subordonată semanticii, ea lucrează cu 
elemente semantice și cu finalități semantice. 

A treia eroare a lui Chonsky este că reduce sintaxa la nucleul ei 


propozițional, adică la ceea ce Aristotel numea un mod special al 
limbajului - Logos apofantic propozițional, discursul logic, dar aici 
intervine problema întrebărilor, rugăminţilor, care nu pot fi derivate 
din S este P - la acestea nu se poate pune problema adevărat sau fals. 

O rezolvare a acestei crize este în Europa, înainte de formularea 
americană. O teorie care se bazează tot pe creativitate, porneşte tot 
împotriva lui Saussure. Este tot ideea că intuiţia stă la baza limbajului, 
că este ceva interior, nu ceva exterior. În 1952, Eugeniu Coşeriu 
publică „Creaţia metaforică în limbaj” şi „Sistem, normă și vorbire”; în 
1955 - „Determinare și cadru”; în 1958 - „Sincronie, diacronie şi 
istorie”. Aici se construieşte o nouă teorie asupra creativităţii 
lingvistice. 

1. Intenţia semnificativă este explorabilă dacă: 

Capacitatea aceea de a crea limaj este inexplicabilă din punctul 
de vedere al unor cauze materiale, ea se explică numai în raport cu 
ceea ce produce ea. Ea produce niște entități, în care partea materială, 
fizică, este un fel de instrument pentru a trimite la o parte formală, 
esenţială, care nu mai este materială. Coşeriu precizează că natura pe 
care o studiem noi, nu poate fi aproximată după natura naturii, a lumii, 
ci în raport cu ceea ce produce ea, nu după cauzele care ar fi făcut-o, ci 
după finalitatea ei, care este să producă asemenea obiecte. Finalitatea 
operei nu este cea materială, ci cea nematerială - partea materială este 
doar un instrument către ceva. 

2. Lingvistica de până acum, a greşit în relaţia dintre limbă și 
vorbire - limbile, explică și Saussure, sunt sisteme deja constituite aşa 
cum o arată şi dicționarul, vorbirea este activitatea în care se instituie 
valorile și în care se manifestă capacitatea creatoare. Coșeriu spune: 
Toată lingvistica de până acum a studiat limbile, a crezut că obiectul de 
studiu sunt limbile, a eliminat vorbirea. Chonsky merge mai departe 
decât Saussure, el vede limba ca un sistem de reguli, nu vorbeşte de o 
limbă anume, ci de o limbă universală, dar nici el nu studiază vorbirea. 
Competența era ceva separat de vorbire. Coșeriu a descoperit două 
greșeli fundamentale în această perspectivă - de la limbă la vorbire: 
prima: în extensiune - dacă pornim de la limbă și considerăm limba ca 


obiect şi vrem să explicăm prin ea vorbirea, atunci rămân pe dinafară 
porțiuni uriaşe din limbă care nu intră în limbă - de exemplu în raport 
cu Saussure, Coşeriu se întreabă unde este vorbirea în plan universal? 
apoi Unde sunt discursul și textul? care sunt tot vorbire. DECI, 
lingvistica de până la el a studiat doar limbile constituite istoric în 
sistem. A doua greșeală este în comprehensiune, procedând astfel nu 
putem înțelege nici limbile, nici competenţa - limbile se fac în vorbire. 

3. Cum definim obiectul? Ce se întâmplă în activitatea simbolică, 
este apariția, odată cu intenţia semnificativă de la care pornește totul, 
a unor conţinuturi care să satisfacă aceste intenții, pe care le instituie 
grație acestei capacităţi, care se dobândește prin exersarea ei. Nu e 
dată anterior de procesele biologice și nici ulterior activităţii de 
vorbire. Această capacitate este dată prin funcția semnificativă, ceea ce 
înseamnă creaţia de semnificaţii. 

Integralismul nu este egal cu lingvistica integrală. Integralismul 
înseamnă lingvistică integrală plus minimum poetică construită pe 
baza ei. Cum răspunde integralismul a întrebarea fundamentală? „Ce 
este limbajul?” - Răspunsul ei este: Limbaul este acea putere sau 
competență, culturală umană, care constă în creaţia de semnificaţie. 
Creaţia nu este egal cu creația artistică, poetică - creația înseamnă 
instituire de semnificaţii, limbajul este o instituire. Coşeriu spune: ceea 
ce creează, ceea ce instituie vorbitorul, nu este de aceeași natură cu 
ceea ce crează poetul (așa spunea Croce, pornind de la Humboldt). 
Coşeriu spune că vorbitorul creează în vorbire conținuturi intuitive 
împărtăşibile - aceasta înseamnă semnificația. DECI, semnificația 
reprezintă conținuturi intuitive împărtășibile, care nu sunt numai ale 
imaginației creatorului, ci rezultă din interacțiunea creatorului cu 
interlocutorul. Aceste conţinuturi se realizează în intersubiectivitate, 
nu într-o subiectivitatea absolută, cea care le creează - Coşeriu 
denumește asta Autoritate lingvistică. Poetul este un creator absolut, 
pe când vorbitorul se ghidează după aşteptarea interlocutorului şi nu 
creează decât ceea ce poate fi împărtășit cu acesta. Prin formula 
Creaţie de semnificație ne disociem de Croce (care susținea că limbajul 
este poezie) şi de cei care susțineau că limbajul este un sistem de 


semne. Limbajul seamănă foarte mult cu arta, nu cu știința - în 
vorbirea spontană, conținutul este ca o imagine artistică, fiindu-le 
comună surprinderea intuitivă. Diferenţa fundamentală care ne face să 
nu confundăm limbajul cu arta, este că acele conținuturi intuitive nu 
sunt create de o subiectivitate absolută, ci de una dotată cu autoritate, 
îl are pe interlocutor în mintea sa. 

Lingvistica generală este o știință descriptivă, care ne dă 
posibilitatea să explorăm sistematic acest fenomen al creaţiei de 
semnificație în multiplicitatea desfășurărilor sale în vorbire. Această 
ştiinţă este posibilă doar în trei feluri diferite, la trei niveluri diferite> 
Planul întâi - lingvistica vorbirii, planul universal, care studiază 
capacitatea elocuțională, ceea ce este comun vorbirii în orice limbă. 
Planul doi - limbile istorice, adică modalități istorice ale limbajului, nu 
le studiem ca produse ci studiem tehnica de producere a lor. Planul 
trei - textele; Coşeriu începe lingvistica textului. 


